การปรึกษาทนายความ มีประโยชน์อย่างไร ?
การตัดสินใจต่างๆ โดยเฉพาะการตัดสินใจในภาวะที่กำลังมีปัญหา มักจะส่งผลกระทบไม่ว่าจะในด้านดีหรือด้านร้ายเสมอ ดังนั้นเมื่อเกิดปัญหา และต้องตัดสินใจแก้ไขปัญหา หรือต้องลงมือตัดสินใจในเรื่องสำคัญที่เป็นเรื่องที่ไม่มีความรู้ไม่มีความชำนาญ ไม่มีประสบการณ์ ควรจะต้องปรึกษาผู้เชี่ยวชาญ ก่อนการตัดสินใจ 

และสำหรับผู้เชี่ยวชาญในการให้คำปรึกษานั้น มีคำกล่าวอยู่ว่า

ถ้ามีปัญหาเรื่องสุขภาพ ให้ไปพบหมอ ถ้ามีปัญหาเรื่องเงิน ให้ไปพบนายธนาคาร และถ้ามีปัญหาเรื่องอื่นนอกจากสองเรื่องนี้ให้ปรึกษาทนายความ คำกล่าวนี้หมายความว่า ปัญหาอื่นๆ ในชีวิต นอกจากปัญหาเรื่องสุขภาพและปัญหาเรื่องการเงิน สามารถขอคำปรึกษากับทนายความได้เสมอ 

สาเหตุของคำกล่าวเรื่องนี้  คงจะเป็นเพราะทนายความจะทำงานโดยผูกพันอยู่กับปัญหาของคน และวิธีการแก้ไขปัญหา ป้องกันปัญหาที่เกิดขึ้นในชีวิตมนุษย์ ดังนั้นทนายความที่มีประสบการณ์ และทำงานเป็นทนายความแบบมืออาชีพ จะคุ้นเคยกับการแก้ปัญหา แทบจะทุกเรื่องในชีวิตประจำวันของมนุษย์ ตั้งแต่ เรื่องครอบครัว เรื่องธุรกิจ เรื่องงาน เรื่องคน ฯลฯ โดยทนายความจะเห็นปัญหาและวิธีแก้ปัญหามาทุกกระบวนการ ตั้งแต่ก่อนจะเริ่มเกิดปัญหา ขณะเกิดปัญหาแล้ว และภายหลังเมื่อเกิดปัญหาไปแล้ว ตั้งแต่เรื่องครอบครัว เช่น การหย่าร้าง การมีชู้ การแย่งกันเลี้ยงดูลูก การเลี้ยงดูบุตร เรื่องธุรกิจ เช่น การร่วมกันลงทุน การแบ่งปันผลกำไรในธุรกิจ การแข่งขันทางธุรกิจ การฉ้อโกง การผิดสัญญาต่างๆ เรื่องงาน เช่น การทุจริตภายในองค์กร การนินทาเจ้านาย ปัญหาด้านความสัมพันธ์เรื่องแรงงาน การเลิกจ้าง การรับสมัครงาน และแทบจะครอบคลุมในทุกเรื่อง ถึงปัญหาที่เกิดขึ้นในสังคม ส่วนใหญ่แล้วก็ต้องอาศัยทนายความในการป้องกันปัญหาที่จะเกิดขึ้น หรือแก้ไขปัญหาที่เกิดขึ้นแล้วทั้งนั้น 

ดังนั้นแล้วทนายความที่มีประสบการณ์ จึงจะสามารถให้คำแนะนำเมื่อต้องการ หรือเมื่อมีปัญหาได้อยู่เสมอ นอกเหนือจากปัญหาเรื่องสุขภาพที่จะต้องไปปรึกษาหมอ และปัญหาเรื่องการเงินที่จะต้องไปพบผู้เชี่ยวชาญด้านการเงิน ปัญหาอื่นนอกจากนี้มักจะให้คำปรึกษาได้ทั้งหมด เพราะอาชีพทนายความนั้น อยู่กับปัญหาของมนุษย์ และเชี่ยวชาญในการแก้ไขและป้องกันปัญหาที่จะเกิดขึ้น จึงให้คำแนะนำที่ดีและเป็นประโยชน์ได้อยู่เสมอ 

ดังนั้นเมื่อไหร่ก็ตามที่มีปัญหา หรือจะต้องตัดสินใจในการแก้ไขปัญหา หรือต้องการแนวทางป้องกันปัญหาที่อาจจะเกิดขึ้นในอนาคต ควรปรึกษาทนายความที่มีความรู้มีประสบการณ์ เพื่อหาแนวทางป้องกันหรือแก้ไขปัญหาที่อาจจะเกิดขึ้นได้เป็นอย่างดี โดยเฉพาะอย่างยิ่ง เมื่อมีปัญหาด้านคดีความ ไม่ว่าจะมีปัญหาข้อพิพาททางธุรกิจ ทางคดีอาญา ต้องการฟ้องร้อง ถูกฟ้องร้อง ถูกแจ้งความ ต้องการแจ้งความดำเนินคดี ต้องการทำสัญญา พินัยกรรม หรือเอกสารทางกฎหมายอื่นๆ ควรเป็นอย่างยิ่งที่จะต้องปรึกษาทนายความก่อนตัดสินใจ เพราะการตัดสินใจเกี่ยวกับเรื่องคดีความ มักจะส่งผลกระทบที่สำคัญมากกับชีวิตและทรัพย์สินเสมอ และทนายความเป็นผู้เชี่ยวชาญที่จะสามารถแนะนำทางออกที่ดีที่สุดให้กับปัญหา
วิชาว่าความและทนายความ คำฟ้อง คำให้การและคำร้องขอ มรรยาททนายความ,ความรู้พื้นฐานกฏหมาย